laion/Wikipedia-Exotic huggingface dataset:
הלאשטו

הלאשטו (בהונגרית: Halastó) הוא כפר במחוז ואש, בנפת קרמנד בהונגריה. פירוש השם בהונגרית "בריכת דגים"). הכפר הזעיר בן 80 התושבים ממוקם לאורך כביש 7441, המחבר בין הכבישים הראשיים 8 ו -76 (בין ואשוואר לבין הדיהאטשאל) במערב הונגריה, קרוב למפגש הגבולות: הונגריה-אוסטריה-סלובניה. הכביש 7462 המוביל מכביש 7441 לסרוושקנד מסתעף אף הוא בשטח הכפר. האזכור המתועד הראשון של הכפר הוא משנת 1236. הוא קיבל את שמו ככל הנראה מבריכת הדגים שהוקמה בנחל ביק. מראותיו כוללים את כנסיית סנט מיכאל ואת בית הולדתה של בלה שומודי. בלה שומודי (בהונגרית: Somogyi Béla שמו הקודם עד 1890 שטיינר; הלאשטו, 16 במאי 1868 – אויפשט, 17 בפברואר 1920) היה מורה, סופר, מתרגם, עיתונאי יהודי-הונגרי היה העורך של העיתון של המפלגה הסוציאל-דמוקרטית ההונגרית נפסבה (קול העם). שומודי נרצח על ידי יחידות הטרור הלבן. הלאשטו מפת גוגל מדיה וקבצים בנושא הלאשטו בוויקישיתוף אתר האינטרנט הרשמי של הלאשטו A Belügyminisztérium 1890. évi 21699. sz. rendelete. Névváltoztatási kimutatások 1890. év 11. oldal 6. sor.
חני רוזנברג

חני רוזנברג (1957 - 15 בפברואר 2013) הייתה כדורגלנית ישראלית ששיחקה בעמדת הקשרית, ונחשבת לחלוצת כדורגל הנשים הישראלי ואחת מכוכבות העבר שלו. שיחקה מתחילת שנות ה-70 בקבוצת מיל"ן שהייתה קבוצת כדורגל הנשים הראשונה בישראל. שיחקה בליגת הנשים בגרמניה. בשלהי הקריירה שלה, עם הקמת ליגת העל בכדורגל נשים בישראל בשנת 1998, הצטרפה להפועל תל אביב ושיחקה עד גיל 43. רוזנברג החלה לשחק כדורגל כילדה בגיל צעיר מאוד. בגיל 13 הצטרפה לקבוצת מיל"ן - 'מועדון ישראלי לכדורגל נשים' שהוקמה בשנה זו, והייתה למעשה הקבוצה הראשונה של כדורגל נשים בישראל. הקבוצה שיחקה בעיקר מול קבוצות גברים, וגם מול קבוצות נשים נוספות שהוקמו בשנים אלו. נחשבה לכדורגלנית מחוננת והובילה את הקבוצה להישגים בישראל וכן בטורנירים בין לאומיים אליהם נסעה הקבוצה. בתחילת שנות השמונים עברה לשחק בליגה הגרמנית, ושיחקה שם שלוש שנים עד שנפצעה ושבה לישראל. עם חזרתה ארצה הצטרפה שוב לקבוצת מיל"ן ותפקדה כמאמנת ושחקנית. במשך כל שנותיה ככדורגלנית התמודדה עם אפליית כדורגל הנשים בארץ, עם התקציבים המועטים וחוסר ההתייחסות של הממסד. עם הקמת ליגת הנשים בארץ בשנת 1998, הצטרפה להפועל תל אביב ושיחקה בה עד פרישתה בגיל 43. נפטרה בשנת 2013 ממחלת הסרטן. מירית שם אור, הבנות שעשו היסטוריה, מעריב, 19 במרץ 1976 ורד לם, מקצוענית, חדשות, 22 במרץ 1988 אביעד פוהורילס, חולה על כדורגל, מעריב, 29 באוגוסט 1988 זאב גולדשמיט, נפטרה חני רוזנברג: חלוצת כדורגל הנשים בישראל, באתר ynet, 17 בפברואר 2013 שגיאות פרמטריות בתבנית:יוטיוב 'סוג: פרק מהסדרה "הבלתי חשובים"' אינו ערך חוקי ליגה משלהן, פרק מהסדרה "הבלתי חשובים" באתר יוטיוב הגיע הזמן שהפועל תל אביב תנצח, מעריב, 15 בפברואר 1980 אורי שטרק, גם כדורגלניות - למבחן באירופה, מעריב, 21 באוגוסט 1980 טובי פולק, כדורגל נשים: הרבה סימפטיה - מעט כסף, מעריב, 17 באפריל 1986
בית קדרות (סדרה, 1959)

בית קדרות (באנגלית: Bleak House) הוא עיבוד טלוויזיוני משנת 1959 של ה-BBC לרומן באותו שם מאת צ'ארלס דיקנס. קונסטנס קוקס כתבה את התסריט לסדרה בת 11 פרקים של חצי שעה. שידורי הסדרה החלו ב-16 באוקטובר 1959. הסדרה בשלמותה עדיין קיימת. אנדרו קרוקשאנק – ג'ון ג'רנדייס דיאנה פיירפקס – אסתר סאמרסון קולין ג'יבונס – ריצ'רד קרסטון אליזבת שפרד – אדה קלייר אייריס ראסל – הונוריה, ליידי דדלוק טימותי בייטסון – ויליאם גאפי ג'ון פיליפס – מר טאלקינגהורן דייוויד הורן – סר לסטר דדלוק ריצ'רד פירסון – המפקח באקט מלקולם נייט – ג'ו איילין דרייקוט – גברת ראונסוול ג'רום ויליס – מר וודקורט מייקל אולדרידג' – מר ג'ורג' נורה ניקולסון – מיס פלייט אנט קארל – מדמואזל הורטנז אנג'לה קראו – צ'ארלי. "בית קדרות", במסד הנתונים הקולנועיים IMDb (באנגלית) Bleak House, lostshows.com
שיש מלאכותי

שיש מלאכותי או שיש סינתטי או אבן פולימרית או אבן מהונדסת (באנגלית, "agglomerated stone",‏ "agglomerated marble" ו-"engineered stone") הם כינויים לחומר מתועש המיוצר מגרגרים מינרליים (בעיקר חול) המעורבים בדבק אפוקסי. ישנם כאלו שכוללים בקטגוריה הזו גם בטון פולימרי, למרות שתהליך היצור של הנ"ל שונה לגמרי וגם תכונותיו שונות. בישראל המוצר הנפוץ ביותר משיש מלאכותי הוא משטחי העבודה והכיורים תוצרת "אבן קיסר", המתוארים לעיתים בטעות, בכינוי "משטחי קווארץ". השיש המלאכותי מיוצר מאז שנות החמישים של המאה ה-20 והחל להיכנס לשימוש בישראל בשנת 1963. ברחבי העולם משתמשים בשיש מלאכותי ליצירת אריחים, ריצוף ומדרגות. עם זאת, השימושים הללו מצויים בדעיכה, עקב תכונות מכניות נחותות ביחס לחומרי גלם אחרים כגון אבן טבעית וטרצו. הגרסאות המוקדמות של השיש המלאכותי היו מבוססות על תכולה של כתשעים אחוז חול בעל תכולת צורן דו-חמצני גבוהה ועשרה אחוז דבק. עם חלוף השנים נוצרו גרסאות שונות של שיש מלאכותי וכיום משתמשים גם בחצץ על בסיס אבן גיר (שמכונה בטעות בשם שיש) ובתכולה משתנה של דבקים. התקן האירופאי מגביל את תכולת הדבק לחמישים אחוז. לשיש המלאכותי חוזק מתיחה וכפיפה גבוה יותר מאשר בטון. יתרון נוסף הוא מגוון רחב של צבעים ותצורות. החסרונות העיקריים של החומר הזה הוא רגישותו לאור שמש והתפשטות תרמית גבוהה מאוד. חסרונות אלה מגבילים את שימושו בענף הבנייה. מפרט 34 - משטחי עבודה מבטון פולימרי מזוין לארונות מטבח. תקן מס' 4440 חלק 2 - משטחי עבודה מאבן: משטחים מאבן פולימרית. תקן מס' 3306 חלק 1 - מערכת רצפה מאבן פולימרית: אריחים "סוף תקופת האבן", דבר, 1963 שיש סינטטי לא ידוע, SM MARBLE®SPECIFICATION SHEET, santamargherita BS EN 14618:2005 Agglomerated stone. Terminology and classification
די ג'יי מושיק

מושיק בן זוהר (נולד ב-22 באפריל 1992), ידוע בשם הבמה די ג'יי מושיק (Dj Moshik), הוא די ג'יי ומפיק מוזיקלי ישראלי. מבין התקליטנים הישראלים הבולטים ביותר. נולד וגדל בתל אביב. החל לתקלט בגיל 13. בשנת 2014 הצטרף ללהקת ההיפ הופ הישראלית "קפה שחור חזק" כדי ג'יי הרשמי של הלהקה. בהמשך אותה השנה, יצא יחד עם הלהקה לסיבוב הופעות בארצות הברית ואף ביקרו בבית השגריר האמריקאי בישראל באירוע לכבוד יום העצמאות של ארצות הברית. בהמשך אותה השנה, יצא לסיבוב הופעות עצמאי במרכז אמריקה ובאירופה. בשנת 2015 הקים יחד עם שקל ואפל את קולקטיב התקליטנים "פיוצ'ר גאנג". הקולקטיב הופיע במגוון מסיבות ופסטיבלים ואף היווה כמופע החימום של הראפר ויז קאליפה בלייב פארק שבראשון לציון. בדצמבר 2016 דורג על ידי המגזין העולמי "Culture Trip" כאחד מחמשת התקליטנים התל אביבים הטובים ביותר. בשנת 2017 הקים יחד עם המפיק המוזיקלי אורן עמנואל והזמרת-יוצרת טליה לונדונר את ההרכב "Let's Mars". ההרכב משלב בשיריו את סגנונות האלקטרופופ לבין EDM ומוזיקת היפ הופ. בן זוהר שימש כדי ג'יי עבור הופעות שונות של אמנים רבים, בהם רביד פלוטניק, איתי לוקץ', פלד, אורטגה ואקסום. בן זוהר נשוי, לזוג בת אחת והם מתגוררים בתל אביב. די ג'יי מושיק, ברשת החברתית פייסבוק זוהר צלח, ‏דיג'יי מושיק: "הטכנו זה טרנד וזה יחלוף", באתר ‏מאקו‏, 13 בפברואר 2020 תומר מרבני, מושיק רבנו – ריאיון עם דיג'יי מושיק, באתר הספוג זוהר צלח, ‏דיג'יי מושיק: "הטכנו זה טרנד וזה יחלוף", באתר ‏מאקו‏, 13 בפברואר 2020 מאת נועה בונה, הבה נרימה: חמשת הדי.ג'ייז הנכונים של הרגע, באתר טיים אאוט, ‏2017-02-22 Julia Purcell, Top DJs To Watch Out For In Tel Aviv, Culture Trip DJ Moshik מ-Future Gang ובוגר המכללה סרגיי ברמן ב-DJ Set, באתר מכללת BPM, ‏2017-04-02 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
קולוס (כדורגל)

קולוס (באוקראינית: Футбольний клуб «Ко́лос» Ковалівка) הוא מועדון כדורגל אוקראיני מהכפר קובאליבקה, מחוז המשנה ואסילקובסקי, שבמחוז קייב. המועדון נוסד בשנת 2012. בעונת 2015/16 שיחק בליגה השנייה באוקראינה, ומאז עונת 2016/17 שיחק בליגה הראשונה. הוא משחק בליגת העל מאז עונת 2019/2020. המועדון הוקם בשנת 2012. בעונה הראשונה הקבוצה זכתה באליפות מחוז קייב ואז זכתה עוד פעמיים נוספות בשנת 2013 וב-2014. בנוסף, בשלוש העונות הללו זכתה קולוס פעם אחת בגביע המחוז ושלוש פעמים בסופרקאפ המחוז. בנוסף, בשנת 2014 המועדון סיים במקום השלישי באליפות החובבנית של אוקראינה, ובשנת 2015 זכתה בטורניר מקארוב. בעונת 2015/16 הקבוצה החלה להתמודד במסגרות מקצועניות בליגה השנייה של אוקראינה. בתום העונה זכתה באליפות הליגה השנייה והעפילה לליגת המשנה האוקראינית, בה התמודדה במשך עונה אחת שבתומה הבטיחה העפלתה לליגה הבכירה. בשנת 2019 המועדון העפיל לפרמייר ליג האוקראיני לאחר ניצחון על צ'רנומורץ (אודסה) במשחק על ההעפלה בתוצאה 2:0. בכך הפכה קובאליבקה ליישוב הקטן ביותר בתולדות ליגת העל, שהמועדון שלו שיחק אי פעם בליגה הבכירה באוקראינה. לפני כן היישובים הקטנים ביותר היו אחטירקה (מועדון נפטיאניק-אוקרנפט) ושפטובקה (מועדון טמפ). בעונת 2019/2029 סיימה שישית בליגה אחרי שגברה על אולכסנדריה במשחק פלייאוף העלייה לאירופה ובכל הבטיחה לראשונה בתולדותיה השתתפות במפעלים האירופיים. בעונת 2020/2021 קולוס גברה על אריס סלוניקי בתוצאה 1–2 והעפילה לסיבוב המוקדמות השלישי במשחק הבכורה שלה באירופה. הקבוצה מארחת את משחקי הבית בכפרם באצטדיון קולוס, שמכיל 950 צופים, ומאז 2016 - 1,850. הליגה האוקראינית הראשונה סגנות: 2018/19 הליגה האוקראינית השנייה זכייה: 2015/16 אליפות מחוז קייב זכייה: 2012, 2013, 2014. גביע מחוז קייב זכייה: 2014 הסופרקאפ של מחוז קייב זכייה: 2012, 2013, 2014. טורניר מקארוב זכייה: 2015, 2017, 2018. אתר האינטרנט הרשמי של קולוס (באוקראינית) קולוס, ברשת החברתית פייסבוק קולוס, ביישום טלגרם קולוס, ברשת החברתית אינסטגרם קולוס, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net קולוס באתר Football.ua (באוקראינית) "Меморіал Макарова виграв «Колос» з Ковалівки, який у фіналі обіграв «Арсенал»" (באוקראינית). champion.com.ua. 2015-01-28. נבדק ב-2015-08-17. "Друга ліга, 15-й тур: «Колос» — осінній чемпіон" (באוקראינית). ПФЛ. 2015-10-30. אורכב מ-המקור ב-2015-11-04. נבדק ב-2015-11-04. "«Колос» Ковалёвка — чемпион второй лиги сезона-2015/16" (ברוסית). «UA-Футбол». 2016-05-21. נבדק ב-2016-05-21. Клуб из села «Колос» вышел в украинскую премьер-лигу, 09.06.2019 Сельская команда вышла в Премьер-лигу, установив исторический рекорд Украины, 09 июня 2019 Коваленко Андрій. (2015-08-15). "7 мікро-стадіонів України" (באוקראינית). depo.ua. נבדק ב-2015-08-17. "Історія створення футбольного клубу «Колос»" (באוקראינית). Официальный сайт ФК «Колос». נבדק ב-2015-10-29.
לבוב (כדורגל)

לבוב ("לביב" בתעתוק מאוקראינית; באוקראינית: ТзОВ «Професійний футбольний клуб „Львів“»; רשמית "מועדון הכדורגל המקצועני "לבוב"") הוא מועדון כדורגל אוקראיני מהעיר לבוב, שהוקם בתחילה בשנת 2006. מאז 2011, הקבוצה מארחת את משחקי הבית בארנה לבוב, המכיל 34,915 מושבים. בעבר התקיימה קבוצה עם שם זה, שנטלה חלק באליפויות העיר לבוב ואליפות מחוז לבוב והשתתפה גם באליפות הליגה הראשונה, אך לקבוצה שהוקמה בשנת 2006 אין קשר לקבוצה ההיסטורית. המועדון הוקם במאי 2006 והעפיל לליגה הראשונה כמחליף למועדון האזוביק שפשט רגל וייצג את מחוז לבוב. המועדון נרשם ב-22 במאי 2006 כחברה בע"מ בשם "מועדון הכדורגל 'לבוב'". לנשיא המועדון מונה יורי קינדזרסקי. בעונת הבכורה שלה הגיעה לבוב למקום ה-11 וכבשה 45 שערים. בתחילת העונה הבאה, בתחילת חודש ספטמבר 2007, המועדון עבר לאצטדיון החדש שנבנה קניאז'ה ארנה בדוברומיל, ממערב לסמביר. אצטדיון זה הוקם על ידי חברת הביטוח האוקראינית קניאז'ה והיא נותנת החסות הראשית של המועדון. המגרש הביתי הקודם של המועדון היה אצטדיון SKA בלבוב שלא עמד בדרישות התאחדות הכדורגל האוקראינית לליגה המקצוענית. בעונת 2007/08 סיימה לבוב במקום השני בליגה הראשונה והעפילה לראשונה לליגת העל, מה שהפך את המועדון לאחד ממייסדי הפרמייר ליג החדש. בעונת 2008/09, למרות ניצחון סנסציוני במשחק הפתיחה 0–2 נגד שחטאר, לבוב ירדה בתום העונה לליגה הראשונה. המשחק המכריע עבורה התרחש בסיבוב האחרון מול קבוצה אחרת מלבוב, קרפטי, בדרבי של לבוב, כאשר הפסידה 1–2. בעונה הראשונה של המועדון בליגת העל לבוב אירחה באצטדיון אוקראינה יחד עם קרפטי במסגרת חוזה שכירות. בשנת 2009 העיר לבוב השכירה את האצטדיון לקבוצת לבוב. ברם, זמן קצר לאחר מכן הקבוצה פורקה בעקבות קשיים כלכליים. בשנת 2016 המועדון הוקם מחדש והוכרז כי ישתתף בליגה השנייה. במאי 2018 העפיל המועדון לליגת העל האוקראינית ומתמודד בה מאז עונת 2018/2019. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 2006–2009: יורי קינצרסקי 2009–2012: ירוסלב הריסיו 2016–2018: רומן מיכאיליב מאז 2018: בוהדן קופיטקו בשנים 2008–2009, חברת לוטו הייתה מלבישת הקבוצה. הליגה האוקראינית הראשונה סגנות (1): 2007/08 מדיה וקבצים בנושא לבוב בוויקישיתוף אתר האינטרנט הרשמי של לבוב (באוקראינית) לבוב, ברשת החברתית פייסבוק לבוב, ברשת החברתית אינסטגרם לבוב, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Druzdyev, O. "Lviv" beginning of new history (“Львів” початок нової історії). Fan site of FC Lviv. FC "Lviv" does not belong to the city (ФК “Львів” не належить місту). Shchodennyi Lviv. 26 May 2006 "Олег Лужний може очолити ФК Львів". champion.com.ua. נבדק ב-22 באפריל 2018. {{cite web}}: (עזרה) Artur Valerko. Mykhailiv: FC Lviv will play at Arena Lviv. Stadion Ukraina is as a reserve (Михайлів: ФК Львів гратиме на Арені Львів. Стадіон Україна – в резерві). Sport Arena. 14 July 2018
סקריפייס (2011)

סקריפייס (2011) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 במאי 2011 באולם האימפקט זון שבאורלנדו, פלורידה. האירוע היה האירוע השביעי בסדרת אירועי סקריפייס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. תשעה קרבות התנהלו באירוע. בקרב המרכזי, סטינג ניצח את רוב ואן דאם ושמר על אליפות העולם במשקל כבד של TNA. עוד ברשימת הקרבות, טומי דרימר ניצח את AJ סטיילס בקרב ללא פסילות, וצ'יינה וקורט אנגל ניצחו את ג'ף ג'ארט וקרן ג'ארט בקרב זוגות מעורב שהיה האחרון של צ'יינה כמתאבקת פעילה. האירוע כלל קרבות שנבעו מעלילות מתוסרטות מתוכניות Impact. העלילה הראשית הייתה בין אלוף העולם במשקל כבד של TNA, סטינג לרוב ואן דאם על אליפות העולם במשקל כבד של TNA. באירוע לוקדאון, סטינג ניצח את רוב ואן דאם ומר אנדרסון בקרב כלוב משולש ושמר על התואר לאחר שהצמיד את אנדרסון. עוד במהלך הקרב, ואן דאם סירב להכות את סטינג בעזרת צינור ברזל שהאלק הוגאן מסר לו. בתוכנית השבועית העוקבת של Impact ב-21 באפריל, סטינג בחר את רוב ואן דאם להיות יריבו באירוע סקריפייס עקב מעשיו הטובים באירוע לוקדאון. סקריפייס, במסד הנתונים הקולנועיים IMDb (באנגלית) תוצאות אירועי סקריפייס
מל גדרויץ'

מל גדרויץ' (באנגלית: Mel Giedroyc; נולדה ב-5 ביוני 1968) היא מגישת טלוויזיה ושחקנית בריטית. גדרויץ' נולדה במחוז סארי לאם אנגלייה ולאב היסטוריון שמוצאו ממשפחת אצולה פולנית-ליטאית. היא למדה צרפתית ואיטלקית בטריניטי קולג'. ב-1999 שיחקה פקידת קבלה במלון בקומדיית המצבים "Gimme Gimme Gimme". היא התפרסמה כשהופיעה יחד עם הקומיקאית סו פרקינס כצמד הקומי "מל וסו". הן הגישו ביחד את תוכנית האפייה "The Great British Bake Off". בשנים 2008–2011 שיחקה בתוכנית הקומדייה לילדים "Sorry, I've Got No Head". ב-2010 גילמה מאמנת אישית בפרק של קומדיית המצבים "מירנדה", בכיכובה של מירנדה הארט. ב-2015 הופיעה בתפקיד קטן בספיישל טלוויזיוני בו הציגו בשידור ישיר את המחזמר צלילי המוסיקה. בשנה זו גם קריינה בשידור המחזמר מופע האימים של רוקי. בשנים 2015–2017 פרשנה את האירוויזיון עבור ה-BBC. בשנים 2016–2019 הנחתה את "Eurovision: You Decide", התוכנית לבחירת נציג בריטניה לאירוויזיון. ב-2018 הציגה את הניקוד של בריטניה באירוויזיון. ב-2018 שיחקה את ביאריס בהפקה בלונדון של המחזה מהומה רבה על לא דבר. בשנים 2017–2019 הייתה מבין המנחים של המשדר הטלוויזיוני של "Children in Need", ארגון הצדקה של ה-BBC. בשנת 2019 גילמה את דמותה של הסופרת שרלוט ברונטה בסרט "דולי ויילד המופלאה". מדיה וקבצים בנושא מל גדרויץ' בוויקישיתוף מל גדרויץ', במסד הנתונים הקולנועיים IMDb (באנגלית) מל גדרויץ', באתר MusicBrainz (באנגלית)
פתן ים בלצ'רי

פתן ים בלצ'רי (שם מדעי: Hydrophis belcheri) הוא מין של פתן ים מתת-משפחת פתני הים, החי לאורך האזור האינדו-פסיפי. הוא נקרא בידי ג'ון אדוארד גריי ב-1849 על שמו של קפטן הצי המלכותי הבריטי, אדווארד בלצ׳ר (אנ'). הנחש מצוי בטבע סביב חופי הפיליפינים (בעיקר בויסאיאס), גינאה החדשה, מפרץ תאילנד, אוסטרליה (סביב הטריטוריה הצפונית וקווינסלנד וכן בים טימור), איי שלמה, איי אשמור וקרטייה ובקלדוניה החדשה. הוא מצוי בעומקים רדודים סביב 50 מטרים בקירוב ובקרבת שוניות אלמוגים, בהם דגים רבים המשמשים לו טרף. אורך הנחש חצי מטר עד מטר אחד, והוא בעל קשקשים צהובים בהירים עם רצועות בצבע חום-זית ומעט אפור. הראש מעט כהה יותר וקצר במבנהו אך צבעו דומה לזה של שאר הגוף. הזנב רחב ודומה בצורתו להגה העוזר להניע את הנחש. כמו שאר נחשי הים הוא משריץ צאצאים חיים במים ולא עולה ליבשה כמעט, אם כי הוא צריך לשתות מים מתוקים. כאשר הוא עולה ליבשה הקשקשים שלו נראים יותר צהובים בהירים, מאשר במים. נחש ימי זה נחשב בעבר לנחש הארסי ביותר בעולם, כאשר חל בלבול בינו לבין מין דומה - פתן ים סכיסטוסה. למעשה זהו נחש ביישן הנוטה להתרחק בעת איום ויכיש רק כמוצא אחרון, אפילו לאחר שמטרידים אותו. רוב המוכשים ממנו הם דייגים השולים דיג מרשתות, אך גם מתוכם אחוז המוכשים נמוך עקב הכשות יבשות רבות. גם הארס עצמו אינו קטלני כמו נחשים אחרים. הרעיל ביותר מבין הנחשים הוא טאיפן פנים-יבשתי. נחש הים הארסי ביותר הוא פתן ים דובויז, אך גם הם מכישים רק לעיתים רחוקות ולאחר לחץ כבד. הארס מספיק חזק בשביל להרוג אדם בוגר, אך הוא מיועד להרג של דגים שהנחש מוצא בין האלמוגים ומשתק במהירות. מדיה וקבצים בנושא פתן ים בלצ'רי בוויקישיתוף פתן ים בלצ'רי, באתר ITIS (באנגלית) פתן ים בלצ'רי, באתר NCBI (באנגלית) פתן ים בלצ'רי, באתר Animal Diversity Web (באנגלית) פתן ים בלצ'רי, באתר האנציקלופדיה של החיים (באנגלית) פתן ים בלצ'רי, באתר GBIF (באנגלית) פתן ים בלצ'רי באתר הרשימה האדומה של IUCN
פטר אטבו

אוגנקארו פטר אטבו (באנגלית: Oghenekaro Peter Etebo; נולד ב-9 בנובמבר 1995) הוא כדורגלן ניגרי המשחק בעמדת הקשר בגנצ'לרבירלי. אטבו התחיל את הקריירה שלו בקבוצת הנוער של לורד הונור. בשנת 2012 הצטרף לווארי וולבס, ועונה לאחר מכן, הצטרף לקבוצה הבוגרת. ב-14 באפריל 2013, ערך את הופעת הבכורה שלו בקבוצה הבוגרת, בה כבש שלושער בניצחון 0–4 נגד אל-קאנמי וואריורס. אטבו, אף כבש שלושער בניצחון 1–3 נגד תיירי וויקי כבר אחרי 29 דקות של משחק. במרץ 2014 כבר את שער הבכורה שלו בזירה האפריקאית במשחק נגד דואלה יונייטד במסגרת גביע הקונפדרציה של CAF. במאי 2014, נבחן באודינזה מהסרייה א', אך לבסוף לא חתם. בעונת 2015, השער שהבקיע במשחק הליגה נגד ביילסה יונייטד נבחר לשער העונה. בינואר 2016, אטבו חתם בפיירנסה מהליגה השנייה בפורטוגל. בעונת 2015/2016, רשם 4 הופעות בליגה וכבש שער אחד ובסיום העונה, העפילה פיירנסה לליגת העל. ב-11 ביוני 2018, אטבו חתם לחמש שנים בסטוק סיטי מהפוטבול ליג צ'מפיונשיפ תמורת 7.2 מיליון אירו. ב-5 באוגוסט 2018 ערך את הופעת הבכורה שלו בקבוצה במשחק הליגה נגד לידס יונייטד. בסיום עונתו הראשונה בסטוק, רשם 37 הופעות וכבש שתי שערים. בעונת 2019/2020, חלה ירידה במעמדו לאחר שנעדר מפתיחת העונה, עקב השתתפותו בגביע אפריקה לאומות 2019, בקיץ שקדם לפתיחת העונה. בינואר 2020, אטבו הושאל לחטאפה מליגת העל הספרדית עד לסיום העונה, עם אופציה לרכישת כרטיס השחקן שלו. ב-9 בספטמבר 2020, אטבו הושאל לגלאטסראיי מליגת העל הטורקית. ב-9 ביולי 2021, אטבו הושאל לווטפורד מהפרמייר ליג. בקיץ 2022 חתם באריס סלוניקי מליגת העל היוונית בה שיחק עונה אחריה שוחרר מהמועדון. בקיץ 2024 חתם בגנצ'לרבירלי הטורקית, אחרי עונה בה לא שיחק באף קבוצה. ב-27 ביולי 2013, אטבו ערך את הופעת הבכורה שלו בנבחרת ניגריה בהפסד 0–2 לחוף השנהב במסגרת אליפות אפריקה לשחקנים מקומיים 2014. בדצמבר 2015, זכה עם הנבחרת הצעירה בגביע אפריקה לאומות עד גיל 23 - 2015, בה אף סיים כמלך שערי האליפות עם 5 שערים, כאשר שניים מתוכן היו בגמר בו ניצחה ניגריה 1–2 את אלג'יריה. אטבו, אף השתתף עם הנבחרת הצעירה במשחקים האולימפיים ב-2016. במשחק הפתיחה, כבש רביעייה בניצחון 5–4 נגד יפן. ב-25 במרץ 2016, כבש את שער הבכורה שלו בנבחרת הבוגרת בתיקו 1-1 נגד מצרים. אטבו, נכלל בסגל הנבחרת לקראת מונדיאל 2018 ואף נטל חלק בכל שלושת המשחקים. במחזור הראשון כבש שער עצמי בהפסד 0–2 לקרואטיה. מדיה וקבצים בנושא פטר אטבו בוויקישיתוף פטר אטבו, באתר Transfermarkt פטר אטבו, באתר Soccerway פטר אטבו, באתר BDFutbol פטר אטבו, באתר WorldFootball.net פטר אטבו, באתר National Football Teams פטר אטבו, באתר FootballDatabase.eu
קרלוס קאמני

אידריס קרלוס קאמני (בצרפתית: Idriss Carlos Kameni; נולד ב-18 בפברואר 1984) הוא כדורגלן עבר קמרוני, ששיחק בעמדת השוער. קאמני, הוא אחיו של שוער העבר מת'יורין קאמני. קאמני התחיל את הקריירה שלו בקבוצת הנוער קאג'י ספורט. בקיץ 2000 חתם בלה הבר, בה רשם רק שתי הופעות בליגה במהלך ארבע עונותיו בקבוצה, במהלכן הושאל גם לסנט אטיין. בתקופתו בלה הבר, שמו נקשר גם כמועמד להצטרף ליובנטוס ווולברהמפטון וונדררס, דבר שלא יצא לפועל. ביולי 2004, קאמני חתם באספניול מליגת העל הספרדית, תמורת 600 אלף דולר. בתחילת דרכו באספניול, שותף רק במשחקי גביע המלך הספרדי בו זכתה אספניול בעונת 2005/2006. במהלך עונה זו, המועדון הרחיק שני אוהדים אשר קראו קריעות גזעניות לעבר קמאני. בעונת 2006/2007, הפך לשוער הראשון בעוד שגורקה אירייסוס שותף במשחקי גביע אופ"א. בעונת 2008/2009 שבר את שיא המועדון, כאשר רשם 497 דקות ללא ספיגת שער. בקיץ 2011 מונה מאוריסיו פוצ'טינו למאמן אספניול, והחליט להפוך את קאמני לשוער השלישי של אספניול. ב-13 בינואר 2012, קאמני חתם במאלגה. ב-25 במרץ, קאמני ערך את הופעת הבכורה שלו בקבוצה בניצחון 1–2 נגד אספניול, כאשר החליפו את וילפרדו קבאז'ר.ו. בקיץ 2014, קבאז'רו עזב למנצ'סטר סיטי וקאמני הפך לשוער הראשון של מלאגה. ב-26 בספטמבר 2015, קאמני נבחר לאיש המשחק במשחק הליגה נגד ריאל מדריד, בו איימה ריאל 31 פעמים על שערו של קאמני ובסופו של דבר הסתיים בתיקו 0-0. מחזור אחד לאחר מכן, הפך לשוער הראשון בתולדות המועדון שרושם בישול במשחק בלה ליגה, כאשר בישל שער לצ'ארלס בניצחון 1–3 נגד ריאל סוסיאדד. ב-2 במרץ 2016, כבש שער עצמי בהפסד 1–2 לוולנסיה. ביולי 2017, קאמני חתם לשלוש שנים בפנרבחצ'ה מליגת העל הטורקית. ב-17 בספטמבר, קאמני ערך את הופעת הבכורה בקבוצה בניצחון 1–4 נגד אלניאספור. ב-28 באוגוסט 2019 שוחרר מהקבוצה. קאמני נכלל לראשונה בסגל הנבחרת הצעירה של קמרון, לקראת אולימפיאדת סידני (2000), בה זכתה קמרון במדליית הזהב. ב-25 במאי 2001, קאמני ערך את הופעת הבכורה שלו בנבחרת הבוגרת בתיקו 0-0 נגד קוריאה הדרומית. עד מהרה, קאמני הפך לחלק בלתי נפרד מסגל הנבחרת ונכלל בו לאורך כל האליפויות בהן השתתפה עד למונדיאל 2010. במונדיאל 2010, הודח מתפקיד השוער הראשון על ידי המאמן פול לה גן. בהמשך, קאמני הודח מסגל הנבחרת. ב-27 באוקטובר 2015, חזר לסגל הנבחרת לקראת המשחק נגד ניז'ר במסגרת מוקדמות מונדיאל 2018. אספניול גביע המלך הספרדי: 2005/2006 נבחרת קמרון המשחקים האולימפיים: 2000 (מדליית זהב) גביע אפריקה לאומות: 2002 אישיים כדורגלן העונה של מאלגה: 2014/2015 מדיה וקבצים בנושא קרלוס קאמני בוויקישיתוף קרלוס קאמני, ברשת החברתית אינסטגרם קרלוס קאמני, באתר Transfermarkt קרלוס קאמני, באתר Soccerway קרלוס קאמני, באתר BDFutbol קרלוס קאמני, באתר WorldFootball.net קרלוס קאמני, באתר National Football Teams קרלוס קאמני, באתר FootballDatabase.eu
אצטדיון נינו

אצטדיון נינו הוא אצטדיון כדורגל הממוקם בקריית מלאכי ומשמש כמגרש הביתי של קבוצת מכבי עירוני קריית מלאכי. האצטדיון הוקם ב-1970 והחל לארח משחקים של קבוצת הכדורגל של הפועל, מכבי ובית"ר קריית מלאכי. בראשיתו היה מגרש אדמה ללא דשא וללא גדרות עם תלוליות עפר מסביב ועליהם ישבו הצופים. במשך השנים נשתל דשא והוקמו גדר סובבת ויציע בטון בחלקו המערבי. האצטדיון ממוקם במערב העיר ומכיל 1,000 מקומות ישיבה. 900 ביציע המרכזי ועוד 100 ביציע כבוד נייד. בחלקו הצפוני ממוקמים חדרי הלבשה, חדר שופטים וחדרי שירות נוספים. היציע המרכזי מורכב משני גושים המכילים 450 מקומות כל אחד. האצטדיון קרוי עם שם חנניה "נינו" וקנין, חבר הנהלת הקבוצה בעבר. בשנת 2010 עבר האצטדיון סבב שיפוצים בסכום של 10 מיליון ש"ח שכלל הנמכת הגדרות בקדמת היציע, התקנת כיסאות וחידוש חדרי ההלבשה. בנוסף נבנה מגרש אימונים מדשא סינתטי בצידו הדרומי מבט מדרום שלט בקיר האצטדיון בזמן משחק החלק הדרומי והמגרש הסינתטי מדיה וקבצים בנושא אצטדיון נינו בוויקישיתוף אצטדיון נינו באתר ההתאחדות לכדורגל בישראל רועי אסרף, אצטדיון התקווה והמציאות, באתר גולר 18 בנובמבר 2010 אבי סרנה, ‏נחנך האצטדיון החדש בקרית מלאכי, לוזון: כן ירבו, באתר ONE‏, 19 בנובמבר 2010 ערך זה הוא קצרמר בנושא כדורגל ישראלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
נמל גרניט

נמל גרניט (באנגלית: Granite Harbour; מילולית: נמל הגרניט) הוא מפרץ באזור חוף סקוט, בחוף ארץ ויקטוריה, שבאנטארקטיקה. רוחב פתחו של המפרץ 26 קילומטרים. המפרץ ממוקם בין כף ארצ'ר וכף רוברטס. המפרץ התגלה בינואר 1902 על ידי המשלחת הבריטית הלאומית לאנטארקטיקה (משלחת דיסקברי) (אשר חקרה את אנטארקטיקה בין השנים (1901–1904). המשלחת חיפשה נמל המתאים לעגון בו את הספינה דיסקברי (בה הפליגה המשלחת) בעונת החורף האנטארקטי. שמו של המפרץ ניתן לו על ידי אנשי המשלחת. השם "נמל" מסמן את התאמתו כמקום מעגן. השם "גרניט" מתייחס לסלעי הגרניט שלחופי המפרץ. • A. Golynsky, D. Blankenship, M. Chiappini, D. Damaske, F. Ferraccioli, C. Finn, D. Golynsky, A. Goncharov, T. Ishihara, S. Ivanov, W. Jokat, H.R. Kim, M. König, V. Masolov, Y. Nogi, M. Sand, M. Studing, and ADMAP Working Group, New magnetic anomaly map of East Antarctica and surrounding regions, USGS Open-File Report 2007-1047, Short Research Paper 050, 4 p.; doi:10.3133/of2007.srp050 • AP Martin, AF Cooper, RC Price, RE Turnbull & NMW Roberts, The petrology, geochronology and significance of Granite Harbour Intrusive Complex xenoliths and outcrop sampled in western McMurdo Sound, Southern Victoria Land, Antarctica, New Zealand Journal of Geology and Geophysics, 58:1, 33-51, DOI: 10.1080/00288306.2014.982660 • Seppelt, R., Türk, R., Green, T., Moser, G., Pannewitz, S., Sancho, L., & Schroeter, B. (2010), Lichen and moss communities of Botany Bay, Granite Harbour, Ross Sea, Antarctica, Antarctic Science, 22(6), 691-702. doi:10.1017/S0954102010000568 נמל גרניט באתר הסקר הגאולוגי של ארצות הברית נמל גרניט באתר הגאזט האנטארקטי של ממשלת ניו זילנד (תצלומים רבים של המפרץ) נמל גרניט באתר הגאזט האנטארקטי המשווה SCAR של ממשלת אוסטרליה נמל גרניט (מידע ותצלום האזור), באתר משרד החקלאות של ארצות הברית תצלום פנורמי של המפרץ משנת 1907 באתר הארכיון הלאומי של אוסטרליה מפת אזור נמל גרניט מידע גאוגרפי והיסטורי